Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο συμβούλιο σύνδεσης όσον αφορά τη συμμετοχή της Λιθουανίας στο κοινοτικό πρόγραμμα Fiscalis

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Σύμφωνα με το άρθρο 7 της απόφασης 888/98/EΚ [1] του Ευρωπαϊκού Κοινοβουλίου και του Συμβουλίου, το τρέχον πρόγραμμα Fiscalis μπορεί να ανοίξει για τις υποψήφιες χώρες της Κεντρικής και Ανατολικής Ευρώπης (ΧΚΑΕ) και την Κύπρο. Στη διάταξη αυτή δεν γίνεται μνεία για τη Μάλτα και την Τουρκία.

[1] ΕΕ L 126, της 28.04.1998, σ. 1.

Νωρίτερα, το Ευρωπαϊκό Συμβούλιο υπογράμμιζε, κατά τη συνεδρίασή του στο Λουξεμβούργο (Δεκέμβριος 1997), τη σημασία που έχει η συμμετοχή των υποψήφιων χωρών σε κοινοτικά προγράμματα στο πλαίσιο της προενταξιακής στρατηγικής, ως μέσο εξοικείωσής τους με τις μεθόδους εργασίας και τις διαδικασίες της Κοινότητας. Το Ευρωπαϊκό Συμβούλιο του Ελσίνκι επιβεβαίωσε, τον Δεκέμβριο του 1999, τη διαδικασία διεύρυνσης που είχε εγκαινιαστεί στο Λουξεμβούργο. Το Συμβούλιο επιβεβαίωσε την ενισχυμένη προενταξιακή στρατηγική που καθορίστηκε το 1997, της οποίας σημαντική πτυχή αποτελεί η συμμετοχή των 13 υποψήφιων κρατών σε κοινοτικά προγράμματα.

Όσον αφορά τις δέκα υποψήφιες χώρες της Κεντρικής και Ανατολικής Ευρώπης (ΧΚΑΕ), η συμμετοχή στα κοινοτικά προγράμματα προβλέπεται στις αντίστοιχες ευρωπαϊκές συμφωνίες με τις χώρες αυτές. Σύμφωνα με τις ευρωπαϊκές συμφωνίες, οι όροι και οι λεπτομέρειες συμμετοχής των εν λόγω χωρών καθορίζονται από τα αντίστοιχα Συμβούλια Σύνδεσης.

Εκτός από τα κοινοτικά προγράμματα, στα οποία οι υποψήφιες χώρες ήδη συμμετέχουν, τώρα προτείνεται να αποφασιστούν οι όροι και οι προϋποθέσεις για τη συμμετοχή της Βουλγαρίας, της Τσεχικής Δημοκρατίας, της Εσθονίας, της Ουγγαρίας, της Λετονίας, της Λιθουανίας, της Πολωνίας, της Ρουμανίας, της Σλοβακικής Δημοκρατίας και της Σλοβενίας στο κοινοτικό πρόγραμμα Fiscalis για την υπόλοιπη διάρκειά του, δηλαδή έως τις 31 Δεκεμβρίου 2002.

Οι γενικοί στόχοι του προγράμματος Fiscalis είναι:

* Να επιτρέψει στους υπαλλήλους να αποκτήσουν υψηλό επίπεδο κατανόησης της κοινοτικής νομοθεσίας, ιδίως στον τομέα της έμμεσης φορολογίας καθώς και της εφαρμογής της στα κράτη μέλη.

* Να εξασφαλίσει την αποδοτική, αποτελεσματική και εκτενή συνεργασία μεταξύ των κρατών μελών και μεταξύ αυτών και της Επιτροπής.

* Να εξασφαλίσει τη συνεχή βελτίωση των διοικητικών διαδικασιών προκειμένου να ληφθούν υπόψη οι ανάγκες των διοικήσεων και των φορολογουμένων μέσω της ανάπτυξης και της διάδοσης του διοικητικού κώδικα δεοντολογίας.

Ο στόχος του ανοίγματος του προγράμματος στις υποψήφιες χώρες θα συμβάλει περαιτέρω στην προετοιμασία τους για προσχώρηση ως κύριο χαρακτηριστικό της προενταξιακής στρατηγικής. Θα επιτρέψει επίσης στις χώρες αυτές να εξοικειωθούν με τις διαδικασίες και τις μεθόδους που χρησιμοποιούνται στο κοινοτικό αυτό πρόγραμμα.

2. Υποψήφιες χώρες της Κεντρικής και Ανατολικής Ευρώπης (ΧΚΑΕ)

Οι ευρωπαϊκές συμφωνίες με τις χώρες αυτές που τέθηκαν σε ισχύ σε διαφορετικές ημερομηνίες προβλέπουν τη συμμετοχή τους στα κοινοτικά προγράμματα σε ένα ευρύ φάσμα τομέων. Οι εν λόγω συμφωνίες προβλέπουν επίσης τη δυνατότητα επέκτασης της συμμετοχής αυτής σε άλλους τομείς των κοινοτικών δραστηριοτήτων, εφόσον θεωρηθεί ότι παρουσιάζουν αμοιβαίο ενδιαφέρον, κατά τρόπο ώστε να μπορούν να συμπεριληφθούν επίσης οι δραστηριότητες στον τομέα της εσωτερικής αγοράς.

Η διαδικασία λήψης απόφασης για τη συμμετοχή αυτή απαιτεί τη λήψη απόφασης από το Συμβούλιο Σύνδεσης για καθεμία από τις εν λόγω ευρωπαϊκές συμφωνίες, που καθορίζει τους όρους και τις προϋποθέσεις συμμετοχής.

Σύμφωνα με τις διατάξεις των ευρωπαϊκών συμφωνιών ή των προσθέτων πρωτοκόλλων τους σχετικά με τη συμμετοχή των χωρών αυτών στα κοινοτικά προγράμματα, οι τελευταίες θα καλύψουν το κόστος που προκύπτει από τη συμμετοχή τους.

Επ' αυτού, το Ευρωπαϊκό Συμβούλιο του Λουξεμβούργου υπέδειξε ότι οι υποψήφιες χώρες πρέπει να αυξήσουν σταθερά την χρηματοδοτική τους συνεισφορά, αλλά συμφώνησε ότι το Phare, εφόσον είναι αναγκαίος, θα συνεχίσει να χρηματοδοτεί εν μέρει τις οικονομικές συνεισφορές των χωρών αυτών. η ενίσχυση αυτή, εντούτοις, «θα παραμείνει στο περίπου 10% της χορήγησης Phare, μη περιλαμβανομένης της συμμετοχής στο πρόγραμμα-πλαίσιο έρευνας και ανάπτυξης». Το Ευρωπαϊκό Συμβούλιο δήλωσε επίσης ότι «Οι υποψήφιες χώρες θα πρέπει να μπορούν να συμμετάσχουν, ως παρατηρητές και για τα σημεία που τις αφορούν, στις διαχειριστικές επιτροπές που είναι υπεύθυνες για την παρακολούθηση των προγραμμάτων στα οποία συνεισφέρουν οικονομικά, δυνάμει συγκεκριμένων ρυθμίσεων που έχουν προσαρμοστεί στην εν λόγω περίπτωση».

Οι δέκα ΧΚΑΕ, ήτοι η Βουλγαρία, η Τσεχική Δημοκρατία, η Εσθονία, η Ουγγαρία, η Λετονία, η Λιθουανία, η Πολωνία, η Ρουμανία, η Σλοβακία και η Σλοβενία, επιβεβαίωσαν γραπτώς στην Επιτροπή την επιθυμία τους να συμμετάσχουν στο πρόγραμμα Fiscalis από το 2001, υπό τους όρους και τις προϋποθέσεις των συνημμένων σχεδίων αποφάσεων του συμβουλίου σύνδεσης, και να διαθέσουν τα απαραίτητα δημοσιονομικά κονδύλια, όπως υπολογίστηκαν από τις υπηρεσίες της Επιτροπής.

Τα κύρια σημεία που εθίγησαν στα εν λόγω σχέδια αποφάσεων μεταξύ της ΕΚ και των 10 προαναφερομένων χωρών αντιστοίχως που υιοθετούν τους όρους και τις προϋποθέσεις για τη συμμετοχή τους στο πρόγραμμα Fiscalis είναι τα ακόλουθα:

* οι προϋποθέσεις για την υποβολή, την αξιολόγηση και την επιλογή των αιτήσεων θα συμφωνούν όσο το δυνατόν περισσότερο με αυτές που ισχύουν για τα κράτη μέλη της Ένωσης

* οι ΧΚΑΕ θα συμβάλλουν χρηματοδοτικά στον κοινοτικό προϋπολογισμό του προγράμματος Οι ετήσιες οικονομικές συνεισφορές έχουν υπολογιστεί αφού έχει ληφθεί υπόψη η ευθυγράμμιση των προϋποθέσεων των ΧΚΑΕ όσο το δυνατόν περισσότερο με αυτές που ισχύουν στα κράτη μέλη. Η ετήσια συνεισφορά κάθε ΧΚΑΕ μπορεί να χρηματοδοτηθεί εν μέρει από τον προϋπολογισμό της και εν μέρει από την εθνική της χορήγηση του Phare, που δεν θα πρέπει να υπερβαίνει το προαναφερόμενο όριο του 10%

* οι υποψήφιες χώρες θα κληθούν ως παρατηρητές και για τα σημεία τα οποία τις αφορούν στις συνεδριάσεις της επιτροπής του προγράμματος

* οι χώρες αυτές θα συμμετέχουν στην παρακολούθηση της συμμετοχής τους στο πρόγραμμα

* οι αποφάσεις θα εφαρμοστούν κατά την υπόλοιπη διάρκεια του προγράμματος. Εντούτοις, εάν η Κοινότητα αποφασίσει να παρατείνει τη διάρκεια αυτή χωρίς ουσιαστικές αλλαγές του προγράμματος, οι αποφάσεις μπορούν επίσης να παραταθούν αναλόγως και αυτομάτως και εφόσον κανένα μέρος δεν τις καταγγείλει.

3. Συμπεράσματα

Η έγκριση των αποφάσεων του Συμβουλίου Σύνδεσης για τις δέκα ΧΚΑΕ, που επιτρέπουν στις υποψήφιες αυτές χώρες να συμμετάσχουν στο κοινοτικό πρόγραμμα Fiscalis από το 2001, θα τους δώσει την ευκαιρία να ενσωματώσουν ενεργά τις κοινοτικές πολιτικές στον τομέα αυτό, ως τμήμα της προενταξιακής στρατηγικής. Θα συμβάλει επίσης στην ενίσχυση των θεσμικών και διοικητικών ικανοτήτων τους ("Institution Building"). Έχει κατά συνέπεια μεγάλη πολιτική σημασία.

Προκειμένου να επιτραπεί η συμμετοχή της Βουλγαρίας, της Τσεχικής Δημοκρατίας, της Εσθονίας, της Ουγγαρίας, της Λετονίας, της Λιθουανίας, της Πολωνίας, της Ρουμανίας, της Σλοβακίας και της Σλοβενίας στο κοινοτικό πρόγραμμα Fiscalis από το 2001, το Συμβούλιο καλείται να λάβει την αντίστοιχη κοινοτική θέση στο πλαίσιο του Συμβουλίου Σύνδεσης, όπως αυτή ορίζεται στα δέκα συνημμένα σχέδια απόφασης του Συμβουλίου Σύνδεσης.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο συμβούλιο σύνδεσης όσον αφορά τη συμμετοχή της Λιθουανίας στο κοινοτικό πρόγραμμα Fiscalis

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 95, σε συνδυασμό με το άρθρο 300 παράγραφος 2 δεύτερη περίπτωση,

την πρόταση της Επιτροπής,

Εκτιμώντας τα εξής:

(1) H ευρωπαϊκή συμφωνία για τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Λιθουανίας, αφετέρου, άρχισε να ισχύει την 1η Φεβρουαρίου 1998 [2].

[2] ΕΕ L 51, της 20.02.1998, σ. 3.

(2) Σύμφωνα με το άρθρο 110 της ευρωπαϊκής συμφωνίας, η Λιθουανία μπορεί να συμμετέχει σε προγράμματα πλαίσια, ειδικά προγράμματα, έργα ή άλλες δράσεις της Κοινότητας στους τομείς που καθορίζονται στο παράρτημα XΧ και, σύμφωνα με αυτό το παράρτημα, το συμβούλιο σύνδεσης δύναται να συμφωνήσει να προσθέσει και άλλους τομείς κοινοτικής δραστηριότητας σε αυτούς που παρατίθενται στο εν λόγω παράρτημα.

(3) Σύμφωνα με το προαναφερθέν άρθρο 110, οι γενικοί και ειδικοί όροι συμμετοχής της Λιθουανίας σε αυτές τις δραστηριότητες αποφασίζονται από το συμβούλιο σύνδεσης.

(4) Η απόφαση αριθ. 888/98/EΚ του Ευρωπαϊκού Κοινοβουλίου και του Συμβουλίου της 30ης Μαρτίου 1998 [3] σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς (πρόγραμμα Fiscalis) προβλέπει στο άρθρο 7 ότι το εν λόγω πρόγραμμα θα είναι ανοικτό για τη συμμετοχή των υποψηφίων χωρών της Κεντρικής και Ανατολικής Ευρώπης (ΧΚΑΕ), σύμφωνα με τους όρους που θεσπίζονται στις ευρωπαϊκές συμφωνίες και τα πρόσθετα πρωτόκολλα όσον αφορά τη συμμετοχή τους σε κοινοτικά προγράμματα και στο βαθμό που η κοινοτική νομοθεσία επί της έμμεσης φορολογίας το επιτρέπει,

[3] ΕΕ L 126, της 28.04.1998, σ. 1.

ΑΠΟΦΑΣΙΖΕΙ:

Η θέση που θα λάβει η Κοινότητα στο πλαίσιο του συμβουλίου σύνδεσης που θεσπίστηκε από την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Λιθουανίας, αφετέρου, όσον αφορά τη συμμετοχή της Λιθουανίας στο κοινοτικό πρόγραμμα Fiscalis, είναι αυτή που ορίζεται στο συνημμένο σχέδιο απόφασης του συμβουλίου σύνδεσης.

Βρυξέλλες,

Για το Συμβούλιο

Ο Πρόεδρος

Απόφαση αριθ. ..../2001 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Λιθουανίας, αφετέρου,

της .......... 2001

σχετικά με τον καθορισμό των γενικών και ειδικών όρων συμμετοχής της Λιθουανίας στο κοινοτικό πρόγραμμα Fiscalis

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους αφενός και της Λιθουανίας αφετέρου, [4] και ιδίως το άρθρο 110 αυτού.

[4] ΕΕ L 51, της 20.02.1998, σ. 3.

Εκτιμώντας τα εξής:

(1) Σύμφωνα με το άρθρο 110 της ευρωπαϊκής συμφωνίας, η Λιθουανία μπορεί να συμμετέχει σε προγράμματα πλαίσια, ειδικά προγράμματα, έργα ή άλλες δράσεις της Κοινότητας στους τομείς που καθορίζονται στο παράρτημα XΧ.

(2) Σύμφωνα με αυτό το παράρτημα, το συμβούλιο σύνδεσης δύναται να συμφωνήσει να προσθέσει και άλλους τομείς κοινοτικής δραστηριότητας σε αυτούς που παρατίθενται στο εν λόγω παράρτημα.

(3) Σύμφωνα με το προαναφερθέν άρθρο 110, οι γενικοί και ειδικοί όροι συμμετοχής της Λιθουανίας σε αυτές τις δραστηριότητες αποφασίζονται από το συμβούλιο σύνδεσης,

ΑΠΟΦΑΣΙΖΕΙ:

Άρθρο 1

Η Λιθουανία συμμετέχει στο ευρωπαϊκό κοινοτικό πρόγραμμα Fiscalis σύμφωνα με τους γενικούς και ειδικούς όρους που καθορίζονται στα παραρτήματα I και II τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει για την υπόλοιπη διάρκεια του προγράμματος. Εντούτοις, σε περίπτωση που η Κοινότητα αποφασίσει να παρατείνει τη διάρκεια αυτή χωρίς ουσιαστική μεταβολή στο πλαίσιο του προγράμματος, η παρούσα απόφαση θα μπορούσε επίσης να παραταθεί αντιστοίχως και αυτομάτως εφόσον δεν την καταγγείλει κανένα μέρος.

Άρθρο 3

Η παρούσα απόφαση αρχίζει να ισχύει την ημέρα της έγκρισής της από το συμβούλιο σύνδεσης.

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I

Γενικοι Και Ειδικοι Οροι Για Τη Συμμετοχη Της Λιθουανιας στο Προγραμμα Fiscalis

1. Όπως ορίζεται στο άρθρο 7 της απόφασης αριθ. 888/98/EΚ [5] του Ευρωπαϊκού Κοινοβουλίου και του Συμβουλίου της 30ής Μαρτίου 1998 σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς - πρόγραμμα Fiscalis (εφεξής "το πρόγραμμα") - η συμμετοχή της Λιθουανίας στο πρόγραμμα πρέπει να είναι σύμφωνη με τις προϋποθέσεις που θεσπίζονται στην ευρωπαϊκή συμφωνία και στον βαθμό που η κοινοτική νομοθεσία για την έμμεση φορολογία το επιτρέπει. Συνεπώς, η συμμετοχή της Λιθουανίας στις δραστηριότητες του προγράμματος υπόκειται στις ακόλουθες προϋποθέσεις:

[5] ΕΕ L 126, της 28.04.1998, σ. 1.

- Οι δραστηριότητες που προβλέπονται στο άρθρο 4 (συστήματα, εγχειρίδια και οδηγοί επικοινωνίας και ανταλλαγής πληροφοριών) θα επιτρέπονται στο βαθμό που οι κοινοτικές διατάξεις έμμεσης φορολογίας το καθιστούν δυνατό.

- Οι δραστηριότητες που προβλέπονται στο άρθρο 5 παράγραφος 1 (ανταλλαγές υπαλλήλων) και 2 (σεμινάρια) καθώς και αυτές που προβλέπονται στο άρθρο 6 (κοινή πρωτοβουλία κατάρτισης) θα επιτρέπονται υπό τις προϋποθέσεις που ορίζονται στα εν λόγω άρθρα.

- Οι δραστηριότητες που προβλέπονται στο άρθρο 5 παράγραφος 3 (πολυμερείς έλεγχοι) δεν επιτρέπονται, εφόσον το κοινοτικό νομικό πλαίσιο [6] για τη συνεργασία στον εν λόγω τομέα ισχύει μόνο για τις χώρες που είναι κράτη μέλη της ΕΕ.

[6] Οδηγία 77/799/ΕΟΚ και κανονισμός (ΕΟΚ) 218/92.

2. Οι γενικοί και ειδικοί όροι για την υποβολή, αξιολόγηση και επιλογή των αιτήσεων για σεμινάρια και ανταλλαγές σε σχέση με υπαλλήλους της Λιθουανίας θα είναι οι ίδιοι με αυτούς που ισχύουν για τους υπαλλήλους των 15 εθνικών διοικήσεων των κρατών μελών της Ευρωπαϊκής Ένωσης.

3. Το παράρτημα II καθορίζει την οικονομική συνεισφορά στον γενικό προϋπολογισμό της Ευρωπαϊκής Ένωσης που η Λιθουανία θα πρέπει να καταβάλλει στην αρχή κάθε οικονομικού έτους για να καλύψει το κόστος που προκύπτει από τη συμμετοχή της στο πρόγραμμα, από το 2001 έως το 2002. Η επιτροπή σύνδεσης έχει το δικαίωμα να προσαρμόζει την εν λόγω συνεισφορά όταν κρίνεται απαραίτητο σύμφωνα με τις αρχές που ορίζονται στο άρθρο 115 παράγραφος 2 της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Λιθουανίας, αφετέρου.

4. Αντιπρόσωποι της Λιθουανίας συμμετέχουν, ως παρατηρητές και για τα σημεία που αφορούν την εν λόγω χώρα, στη Μόνιμη Επιτροπή Διοικητικής Συνεργασίας στον τομέα των Έμμεσων Φόρων, η οποία προβλέπεται στο άρθρο 11 παράγραφος 1 της απόφασης αριθ. 888/98/ΕΚ. Η εν λόγω επιτροπή συνεδριάζει χωρίς την παρουσία εκπροσώπων της Λιθουανίας κατά τη συζήτηση των υπόλοιπων σημείων καθώς και κατά τις ψηφοφορίες.

5. Τα κράτη μέλη της Ευρωπαϊκής Ένωσης και η Λιθουανία θα καταβάλουν κάθε προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και διαμονή όλων των επιλέξιμων προσώπων του προγράμματος, που μετακινούνται μεταξύ της Λιθουανίας και των κρατών μελών της Ευρωπαϊκής Ένωσης προκειμένου να συμμετάσχουν σε δραστηριότητες που καλύπτονται από την απόφαση.

6. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση του προγράμματος, σύμφωνα με την απόφαση που διέπει το πρόγραμμα Fiscalis, η συμμετοχή της Λιθουανίας στο πρόγραμμα θα παρακολουθείται συνεχώς σε βάση εταιρικής σχέσης, με τη συμμετοχή της Λιθουανίας και της Επιτροπής. Η Λιθουανία θα υποβάλλει στην Επιτροπή σχετικές εκθέσεις και θα συμμετέχει σε άλλες ειδικές δραστηριότητες που καθορίζονται από την Κοινότητα για το σκοπό αυτό.

7. Η γλώσσα που θα χρησιμοποιείται όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις του προγράμματος, θα είναι μια από τις επίσημες γλώσσες της Ευρωπαϊκής Κοινότητας.

8. Η Κοινότητα και η Λιθουανία δύνανται να τερματίσουν δραστηριότητες που εντάσσονται στο πλαίσιο της παρούσας απόφασης ανά πάσα στιγμή, εφόσον γνωστοποιήσουν εγγράφως την πρόθεσή τους δώδεκα μήνες νωρίτερα. Οι δραστηριότητες που βρίσκονται σε εξέλιξη κατά τη στιγμή του τερματισμού τους συνεχίζονται μέχρι την τελική ολοκλήρωσή τους, υπό τους όρους που προβλέπει η παρούσα απόφαση.

ΠΑΡΑΡΤΗΜΑ II

Χρηματοδοτική συνεισφορα τησ λιθουανιασ στο Πρόγραμμα Fiscalis

1. Η χρηματοδοτική συνεισφορά της Λιθουανίας θα προστίθεται στο ποσό, το οποίο διατίθεται κάθε χρόνο από τον γενικό προϋπολογισμό της Ευρωπαϊκής Ένωσης για πιστώσεις αναλήψεων υποχρεώσεων, με στόχο την κάλυψη των χρηματοδοτικών υποχρεώσεων της Επιτροπής που απορρέουν από τις εργασίες, οι οποίες πρέπει να διενεργηθούν για την υλοποίηση, τη διαχείριση και τη λειτουργία του προγράμματος Fiscalis.

2. Ο υπολογισμός της χρηματοδοτικής συνεισφοράς πραγματοποιήθηκε με βάση μια μέση ημερήσια αποζημίωση ύψους 146 ευρώ και έναν μέσο όρο εξόδων ταξιδιού ύψους 695 ευρώ, που αντιστοιχούν στο κόστος συμμετοχής σε σεμινάρια και ανταλλαγές. Για τον υπολογισμό της χρηματοδοτικής συνεισφοράς της Λιθουανίας θεωρήθηκε ότι η εν λόγω χώρα θα συμμετέχει, κατά μέσον όρο, σε 15 σεμινάρια και σε 20 ανταλλαγές ετησίως. Η χρηματοδοτική συνεισφορά είναι δυνατόν να υφίσταται προσαρμογές στις αρχές κάθε έτους, προκειμένου να λαμβάνεται υπόψη ο πραγματικός αριθμός δραστηριοτήτων, στις οποίες σχεδιάζει να συμμετάσχει η Λιθουανία κατά τη διάρκεια του συγκεκριμένου έτους. Η προσαρμογή θα πραγματοποιείται στο πλαίσιο της προβλεπόμενης πρόσκλησης καταβολής κεφαλαίων που αποστέλλει η Επιτροπή στη Λιθουανία, όπως αναφέρεται στο σημείο 6 κατωτέρω.

3. Η συνεισφορά της Λιθουανίας θα ανέρχεται σε 94.984 ευρώ για κάθε έτος συμμετοχής, εκτός εάν οριστεί διαφορετικά σύμφωνα με τους όρους που προβλέπονται στο σημείο 2. Από το ποσό αυτό, 6.214 ευρώ θα καλύπτουν συμπληρωματικό κόστος διοικητικής φύσεως σε σχέση με τη διαχείριση του προγράμματος από την Επιτροπή που προκύπτει από τη συμμετοχή της Λιθουανίας.

4. Η Λιθουανία θα καταβάλλει το συμπληρωματικό ετήσιο κόστος διοικητικής φύσεως που αναφέρεται στο κατωτέρω σημείο 3 από τον κρατικό προϋπολογισμό της.

5. Η Λιθουανία θα καταβάλει το 50% του εναπομένοντος ετήσιου κόστους της συμμετοχής της από τον εθνικό της προϋπολογισμό για το έτος 2001.ομοίως θα καταβληθεί το 60% για το έτος 2002.

Με την επιφύλαξη χωριστών διαδικασιών προγραμματισμού PHARE, το υπόλοιπο 50% θα καταβληθεί από τις ετήσιες πιστώσεις του προγράμματος PHARE για τη Λιθουανία για το έτος 2001, υπό την προϋπόθεση ότι θα είναι διαθέσιμες οι σχετικές πιστώσεις του προϋπολογισμού.ομοίως θα καταβληθεί το 40% για το έτος 2002. Τα αιτούμενα κεφάλαια PHARE θα μεταφερθούν στη Λιθουανία με ξεχωριστό μνημόνιο χρηματοδότησης. Αυτά τα κεφάλαια, μαζί με το τμήμα που προέρχεται από τον κρατικό προϋπολογισμό της Λιθουανίας, θα αποτελούν την εθνική συνεισφορά της εν λόγω χώρας, από την οποία θα πραγματοποιούνται πληρωμές στο πλαίσιο των ετήσιων προσκλήσεων καταβολής κεφαλαίων που θα απευθύνει η Επιτροπή.

6. Ισχύει ο δημοσιονομικός κανονισμός που εφαρμόζεται για το γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Λιθουανίας.

Με την έναρξη ισχύος της παρούσας απόφασης, η Επιτροπή θα απευθύνει στη Λιθουανία μια ή περισσότερες προσκλήσεις καταβολής των κεφαλαίων που αντιστοιχούν στη συμβολή της στο κόστος των δραστηριοτήτων για το τρέχον έτος. Η συνεισφορά θα εκφράζεται σε ευρώ και θα καταβάλλεται σε τραπεζικό λογαριασμό σε ευρώ της Επιτροπής. Η Λιθουανία θα καταβάλει τη συνεισφορά της σύμφωνα με την πρόσκληση καταβολής κεφαλαίων:

* όσον αφορά το τμήμα που χρηματοδοτείται από τον εθνικό προϋπολογισμό της, το αργότερο τρεις μήνες μετά την αποστολή της σχετικής πρόσκλησης

* όσον αφορά το τμήμα που χρηματοδοτείται από το Phare, το αργότερο εντός 30 ημερών μετά την αποστολή των σχετικών κεφαλαίων του Phare στη χώρα.

Οποιαδήποτε καθυστέρηση της συνεισφοράς συνεπάγεται την καταβολή τόκου από τη Λιθουανία επί του οφειλόμενου ποσού, από την ημερομηνία λήξης της προθεσμίας. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα κατά την ημερομηνία λήξης της προθεσμίας για τις πράξεις σε ευρώ, προσαυξημένο κατά 1,5 εκατοστιαίες μονάδες.

7. Οι ημερήσιες αποζημιώσεις ισχύουν για όλους τους συμμετέχοντες στο πρόγραμμα και καθορίζονται κατά χώρα από την Επιτροπή. Η Λιθουανία θα λαμβάνει μια πρώτη προκαταβολή από την Επιτροπή στην αρχή κάθε έτους. Μια δεύτερη προκαταβολή είναι δυνατόν να καταβάλλεται στα μέσα του έτους ανάλογα με την πραγματική συμμετοχή της Λιθουανίας στις δραστηριότητες του προγράμματος και με την αναμενόμενη συμμετοχή μέχρι το τέλος του έτους. Το ενδιαφερόμενο λιθουανικό τμήμα θα χρησιμοποιεί τις εν λόγω προκαταβολές για την πληρωμή των εισιτηρίων και των ημερησίων αποζημιώσεων των Λιθουανών συμμετεχόντων.

8. Τα έξοδα ταξιδίου και ημερήσιας αποζημίωσης, που απορρέουν από τη συμμετοχή στις εργασίες της επιτροπής που αναφέρεται στο παράρτημα Ι σημείο 4 εκπροσώπων και εμπειρογνωμόνων της Λιθουανίας ως παρατηρητών, επιστρέφονται από την Επιτροπή υπό τους ίδιους όρους που ισχύουν για τα κράτη μέλη της Ευρωπαϊκής Ένωσης.

ΔΗΜΟΣΙΟΝΟΜΙΚΟ ΔΕΛΤΙΟ

1. Τίτλος της πραξησ

Άνοιγμα του κοινοτικού προγράμματος Fiscalis στη Λιθουανία.

2. Σχετικό κονδυλιο του προϋπολογισμου

Έσοδα: 6091 - Εισπράξεις που προέρχονται από τη συμμετοχή των υποψηφίων χωρών στα κοινοτικά προγράμματα

Δαπάνη: B7-030 Οικονομική βοήθεια στις συνδεδεμένες χώρες της Κεντρικής και Ανατολικής Ευρώπης

3. Νομικη βαση

Συνθήκη για την ίδρυση της Ευρωπαϊκής Κοινότητας και ιδίως το άρθρο 95, σε συνδυασμό με το άρθρο 300 παράγραφος 2, δεύτερο εδάφιο.

Η ευρωπαϊκή συμφωνία [7] με τη Λιθουανία που τέθηκε σε ισχύ την 1η Φεβρουαρίου 1998 και προβλέπει το άνοιγμα των κοινοτικών προγραμμάτων.(άρθρο 110 σε συνδυασμό με το παράρτημα ΧΧ).

[7] ΕΕ L 51 της 20.02.1998, σ.3

Απόφαση αριθ. 888/98/EΚ [8] του Ευρωπαϊκού Κοινοβουλίου και του Συμβουλίου της 30ής Μαρτίου 1998 σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς.

[8] ΕΕ L 126, της 28.04.1998, σ. 1.

4. Περιγραφή τησ ενεργειασ

4.1 Γενικός στόχος

1. Να παρασχεθεί στους υπαλλήλους η δυνατότητα να επιτύχουν υψηλό επίπεδο κατανόησης της κοινοτικής νομοθεσίας, ιδίως στον τομέα της έμμεσης φορολογίας, καθώς και της εφαρμογής της στα κράτη μέλη.

2. Να εξασφαλιστεί αποδοτική, αποτελεσματική και εκτενής συνεργασία μεταξύ των κρατών μελών και μεταξύ αυτών και της Επιτροπής.

3. Να διασφαλιστεί η συνεχής βελτίωση των διοικητικών διαδικασιών, προκειμένου να λαμβάνονται υπόψη οι ανάγκες των διοικήσεων και των φορολογουμένων μέσω της ανάπτυξης και της διάδοσης ορθών διοικητικών πρακτικών.

4. Η συμμετοχή της Λιθουανίας στο κοινοτικό πρόγραμμα Fiscalis θα συμβάλει περαιτέρω στην προετοιμασία της εν λόγω χώρας για την προσχώρηση, ως βασικό χαρακτηριστικό της ενισχυμένης προενταξιακής στρατηγικής. Θα επιτρέψει επίσης στη Λιθουανία να εξοικειωθεί με τις διαδικασίες και τις μεθόδους που χρησιμοποιούνται σ' αυτό το κοινοτικό πρόγραμμα.

5. Η διαδικασία λήψης αποφάσεων για την εν λόγω συμμετοχή απαιτεί την έκδοση σχετικής απόφασης από το συμβούλιο σύνδεσης που συγκροτήθηκε με την ευρωπαϊκή συμφωνία. Αυτή η απόφαση θεσπίζει τους γενικούς και ειδικούς όρους συμμετοχής.

6. Η ευρωπαϊκή συμφωνία με τη Λιθουανία τέθηκε σε ισχύ την 1η Φεβρουαρίου 1998 και προβλέπει τη συμμετοχή της Λιθουανίας σε κοινοτικά προγράμματα που καλύπτουν ευρύ φάσμα τομέων. Εφόσον το παράρτημα ΧΧ προβλέπει επίσης την προσθήκη και άλλων κοινοτικών τομέων, μπορεί να συμπεριληφθούν ακόμη δραστηριότητες στον τομέα της εσωτερικής αγοράς.

4.2 Περίοδος που καλύπτεται και ρυθμίσεις για την ανανέωσή της

Από την έναρξη ισχύος της παρούσας απόφασης μέχρι το τέλος του εν λόγω κοινοτικού προγράμματος, ήτοι τις 31.12.2002.

5. Κατάταξη δαπανων / Εσόδων

5.1 Μη υποχρεωτικές δαπάνες

5.2 Διαχωριζόμενες πιστώσεις

5.3 Είδος εσόδων

Δεδομένου ότι το άρθρο 110 της ευρωπαϊκής συμφωνίας ορίζει ότι η ενδιαφερόμενη χώρα καταβάλλει η ίδια το κόστος συμμετοχής της, η Λιθουανία θα κληθεί να μεταφέρει τη συνεισφορά της στη θέση 6091 των εσόδων του προϋπολογισμού της ΕΕ. Eντούτοις, αφού η Κοινότητα μπορεί να συμπληρώσει τη συνεισφορά της Λιθουανίας (μέσω του εθνικού προγράμματος PHARE), η Λιθουανία θα συνεισφέρει μόνον εν μέρει από τον εθνικό της προϋπολογισμό. Το εναπομένον ποσό της συνεισφοράς αυτής θα ληφθεί από το εθνικό πρόγραμμα PHARE. Τα απαιτούμενα κεφάλαια PHARE θα καλυφθούν από το κεφάλαιο Β7-030 και θα μεταφερθούν στη Λιθουανία μέσω ξεχωριστού Χρηματοδοτικού Μνημονίου. Τα κεφάλαια αυτά μαζί με το ποσό που θα προέρχεται από τον εθνικό προϋπολογισμό της Λιθουανίας θα αποτελέσουν την εθνική συνεισφορά της Λιθουανίας από την οποία η χώρα θα πραγματοποιήσει πληρωμές ανταποκρινόμενη σε ετήσιες προσκλήσεις καταβολής κεφαλαίων εκ μέρους της Επιτροπής.

6. Ειδος των δαπανων / εσοδων

Οι δαπάνες περιλαμβάνουν την επιστροφή των εξόδων ταξιδιού των συμμετεχόντων και ημερήσιες αποζημιώσεις, οργανωτικές δαπάνες και δαπάνες που προκύπτουν από τα σεμινάρια και τις ανταλλαγές.

Όσον αφορά τα έσοδα, η συνεισφορά της Λιθουανίας που προορίζεται να καλύψει το κόστος συμμετοχής της καταλογίζεται στη θέση 6091. Τα έσοδα καταλογίζονται στις θέσεις των δαπανών για το εν λόγω πρόγραμμα και, όποτε είναι δυνατό, στις θέσεις των λειτουργικών δαπανών.

Το σύνολο των προβλεπόμενων εσόδων παρατίθεται στο σημείο 7.4.

7. Δημοσιονομικές επιπτώσεις

7.1 Μέθοδος υπολογισμού του συνολικού κόστους της ενέργειας (σχέση μεταξύ επιμέρους και συνολικού κόστους)

Ο υπολογισμός βασίζεται στις εξής προϋποθέσεις:

- Η συνεισφορά της Λιθουανίας στη χρηματοδότηση των δραστηριοτήτων που αναφέρονται στο άρθρο 110 της ευρωπαϊκής συμφωνίας υπολογίζεται σύμφωνα με την αρχή ότι η χώρα αναλαμβάνει η ίδια το κόστος της συμμετοχής. Το κονδύλιο 6091 δημιουργήθηκε στην κατάσταση των εσόδων του προϋπολογισμού για τον σκοπό αυτό.

- Βάσει της ευρωπαϊκής συμφωνίας με τη Λιθουανία, οι χρηματοδοτικές και δημοσιονομικές ρυθμίσεις για το εν λόγω πρόγραμμα έχουν ως ακολούθως: το κόστος υπολογίστηκε βάσει διαφόρων υποθέσεων που αφορούν τη συμμετοχή σε, κατά μέσο όρο, 15 σεμινάρια και 20 ανταλλαγές υπαλλήλων ετησίως, συμπεριλαμβανομένων του μέσου κόστους ταξιδιού ύψους 695 ευρώ από τη Λιθουανία στη χώρα της διοίκησης υποδοχής, της διάρκειας των ανταλλαγών ή των σεμιναρίων και της μέσης ημερήσιας αποζημίωσης ύψους 146 ευρώ.

Βάσει αυτών των υποθέσεων, το συνολικό κόστος της συμμετοχής της Λιθουανίας θα είναι 94.984 ευρώ κατ' έτος.

Από το προαναφερόμενο ποσό, το πρόσθετο κόστος διοικητικής φύσεως είναι 6.214 ευρώ κατ' έτος και θα βαρύνει αποκλειστικά τη Λιθουανία.

Η Λιθουανία θα καταβάλει το 50% του εναπομένοντος ποσού για το έτος 2001 ομοίως θα καταβληθεί το 60% για το έτος 2002.

Σύμφωνα με τις συνήθεις διαδικασίες προγραμματισμού PHARE, το υπόλοιπο 50% θα καταβληθεί από τις ετήσιες πιστώσεις του προγράμματος PHARE για τη Λιθουανία για το έτος 2001, ομοίως θα καταβληθεί το 40% για το έτος 2002.

>ΘΕΣΗ ΠIΝΑΚΑ>

.2 Κατανομή κόστους ανά δραστηριότητα σε ευρώ

>ΘΕΣΗ ΠIΝΑΚΑ>

* αριθμός ανταλλαγών και σεμιναρίων στα οποία συμμετέχουν ετησίως τα κράτη μέλη με πληθυσμό παρόμοιο με της Λιθουανίας

** 146 ευρώ/ημέρα (μέση ημερήσια αποζημίωση)

*** 695 ευρώ (μέσος όρος εξόδων ταξιδιού)

7.3 Λειτουργικές δαπάνες για μελέτες, εμπειρογνώμονες κ.λπ., που περιλαμβάνονται στο Μέρος Β του προϋπολογισμού

Ουδέν

7.4 Χρονοδιάγραμμα πιστώσεων αναλήψεων υποχρεώσεων και πληρωμών

ΣΥΝΟΛΙΚΗ ΔΑΠΑΝΗ:

>ΘΕΣΗ ΠIΝΑΚΑ>

ΣΥΝΕΙΣΦΟΡΑ PHARE:

>ΘΕΣΗ ΠIΝΑΚΑ>

Συνεισφορά της Λιθουανίας από τον εθνικό της προϋπολογισμό:

>ΘΕΣΗ ΠIΝΑΚΑ>

8. Μετρα για την καταπολεμηση της απατης αποτελεσματα των ληφθεντων μετρων

Όλες οι συμβάσεις, οι συμφωνίες ή άλλες νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των δράσεων είναι υποχρεωμένοι να υποβάλλουν εκθέσεις και ισολογισμούς. Αυτά αναλύονται ως προς το περιεχόμενό τους και ως προς την επιλεξιμότητα των δαπανών, σύμφωνα με το στόχο της κοινοτικής χρηματοδότησης.

Οι διατάξεις κατά της απάτης των κονδυλίων του βασικού προϋπολογισμού εφαρμόζονται και στο παρόν κονδύλιο, εφόσον προσαρμόζονται στην περίπτωση της Λιθουανίας.

9. Στοιχεία ανάλυσης κόστους-αποτελεσματικότητας

9.1 Ειδικοί και ποσοτικοί στόχοι. πληθυσμός στον οποίο απευθύνεται η ενέργεια

Οι κύριοι στόχοι του προγράμματος είναι να συνεισφέρει στην επίτευξη υψηλού επιπέδου κατανόησης της κοινοτικής νομοθεσίας στον τομέα της έμμεσης φορολογίας, να εξασφαλίσει την αποτελεσματική συνεργασία μεταξύ των κρατών μελών και της Επιτροπής και να βελτιώσει τις διοικητικές διαδικασίες.

Το πρόγραμμα Fiscalis παρέχει τη δυνατότητα ανταλλαγών υπαλλήλων που συμμετέχουν στην εφαρμογή της κοινοτικής νομοθεσίας και τη διοργάνωση σεμιναρίων.

Ο στόχος της επέκτασης του κοινοτικού προγράμματος Fiscalis είναι να παράσχει στη Λιθουανία τα ίδια οφέλη με τα κράτη μέλη της Ευρωπαϊκής Ένωσης που ήδη επωφελούνται από το πρόγραμμα. Ο στόχος για κάθε έτος είναι η συμμετοχή Λιθουανών υπαλλήλων σε κατά μέσο όρο 20 ανταλλαγές με την τοποθέτηση σε ένα από τα 15 κράτη μέλη και σε κατά μέσο όρο 15 σεμινάρια.

Η συμμετοχή Λιθουανών υπαλλήλων στα κοινοτικά δίκτυα θα συμβάλει ουσιαστικά στην προετοιμασία της Λιθουανίας για τη μελλοντική της προσχώρηση.

9.2 Παρακολούθηση και αξιολόγηση της ενέργειας

Οι διαδικασίες ελέγχου και αξιολόγησης που περιλαμβάνονται στο πρόγραμμα Fiscalis θα καλύπτουν και τους Λιθουανούς συμμετέχοντες.

10. Διοικητικέσ δαπανεσ (Τμημα ΙΙΙ, Μεροσ Α του προϋπολογισμού)

Η συγκέντρωση των αναγκαίων διοικητικών πόρων εξαρτάται από την ετήσια απόφαση της Επιτροπής για την κατανομή των πόρων, κατά την οποία λαμβάνεται υπόψη ο αριθμός του προσωπικού και τα πρόσθετα ποσά που εγκρίνει η αρμόδια αρχή του προϋπολογισμού.

10.1 Επιπτώσεις στον αριθμό των θέσεων απασχόλησης

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του πρόσθετου ανθρώπινου δυναμικού

(σε ευρώ)

>ΘΕΣΗ ΠIΝΑΚΑ>

* Με τη χρήση υφιστάμενων πόρων που απαιτούνται για τη διαχείριση της ενέργειας (υπολογισμός βάσει του A-1, A-2, A-4, A-5, A-7).

10.3 Αύξηση άλλων διοικητικών δαπανών λόγω υλοποίησης της ενέργειας

>ΘΕΣΗ ΠIΝΑΚΑ>

* Μέσο κόστος για διήμερη αποστολή δύο υπαλλήλων ετησίως στη Λιθουανία

** Συμμετοχή της Λιθουανίας στις συνεδριάσεις SCAC

Οι παραπάνω δαπάνες θα καλυφθούν από τα ποσά (άρθρο 4 παράγραφος 2 τρίτη περίπτωση του δημοσιονομικού κανονισμού ) που θα λάβει η Λιθουανία (βλ. σημεία 5.3 και 7.4 του δημοσιονομικού δελτίου).